Bodin

**Bodin**, iz dinastije Vojislavljevića, vladao Dukljanskim kraljevstvom između 1082. i bio je crnogorski vladar iz 1108. nasledivši prestolje od svoga oca, prvog dukljanskoga kralja (*Rex Sclavorum*) Mihaila.

Tokom Bodinove vladavine država Duklja je postala najmoćnija južnoslovenska država toga vremena.

## Mladost

Bodin je, još kao mladić, sudelovao u bojevima skupa s bratom *Vladimirom*. Godine 1072. okupirao je Rašku, a po naredbi je svoga oca Mihaila pomagao slovenske ustanike u Makedoniji protiv vizantijske vojske.

Vizantijski vojskovođa i hroničar *Nicifor Vrijenije* beži kako je u razdoblju od 1072. do 1075. Bodin, po naredbi svoga oca dukljanskoga kralja Mihaila, predvodio vojsku od "Dukljana i Hrvata" i kako je ta vojska *"zlostavljala [[Ilirik]]"*.

U Prizrenu (Srbija) ustanici su ga okrunili za svoga cara pod imenom *Petar*. Osvojio je Bodin Skoplje i Niš i na severu opsjedao vizantijske utvrde na Dunavu.

Na drugom mjesto u svojoj hronici, *Brijenije* piše:

*"...a narod [[Slaveni|Slovena]], odbacivši pokornost Romejima* (Vizantijcima - op.a*.), pustošio je i pljačkao zemlju [[Bugari|Bugara]]. Skoplje i Niš behu osvojeni, a i Simium i mesta oko reke [[Sava|Save]] i podunavski gradovi oko Vidina teško su postradali. Hrvati i Dukljani pobunivši se, ceo Ilirik zlostavljahu".* 

No, Vizatijci su ubrzo porazili *Bodinovu* vojsku, zarobili ga u jednom boju i odveli u ropstvo.

Nekoliko je godina proveo Bodin zatvoren u Carigradu, a potom u Antiohiji. Uspeo je otuda pobeći 1078. godine. Od oca Mihaila je, po povratku u Duklju, dobio na upravu župu Grbalj s Budvom. Godine 1081. se ženi *Jakvintom*, kćerkom normanskoga vladara *Arhiriza* iz Barija (Italija).

## Na dukljanskom prestolu

1082. umire njegov otac, kralj Mihailo, pa ga Bodin naslijeđuje. No, tome je prethodio krvavi obračun s Mihailovim bratom a Bodinovim stricem *Radoslavom*, koji je na kraju morao pobeći u susednu Travuniju. Sukob se nastavio, sada između Bodina i Radoslavljevog sina *Branislava*, ali je spor nekako izglađen uz posredovanje biskupa *Petra* iz Bara.

1083. i 1084. poduzeo je Bodin nove napade na Rašku, te je nanovo pokorio. Osvajanja je nastavio Bosni, koju je takođe pokorio. Svoja je dva župana, *Vukana* i *Marka*, postavio za upravitelje Raške, a župana *Stevana* upraviteljem Bosne. Potom je nastavio osvajati na jugu, u Albaniji, gde je 1085. od Normana oteo Drač, no ubrzo predao ga je Vizantijcima.

U Rimu je 8. jaunuara 1089. izdata papska *bula* kojom je barskoj biskupiji priznat rang nadbiskupije. Barska nadbiskupija ili *Dukljanska crkva* je tada dobila sufraganstvo nad biskupijama *barskom, kotorskom, ulcinjskom, svačkom, skadarskom, drivastskom, polatskom, srpskom, bosanskom i travunjskom*.

Između 1096. i 1097. kroz Dukljansko Kraljevstvo su prolazili krstaši koje je Bodin gostio u svojoj prestolnici - Skadru.

## Unutrašnje borbe
No, unutrašnje borbe za vlast su dobile maha. Bodinov drugi stric *Branislav*, te njegova deca *Predihna, Petrislav, Dragilo, Tvrdislav, Grubeša i Gradihna*, organizovali su snažnu opoziciju. Bodin je zarobio *Branislava* i dao ga baciti u tamnicu u Skadru a njegovi su sinovi uspeli pobeći u Dubrovnik.

Bodin je stoga preduzeo oružanu akciju protiv Dubrovčana u čemu mu je pomogla vojska njegova bosanskoga namesnika *Stevana*. Dukljanska je vojska opsedala Dubrovnik i 1104. uspeli u nakani; Dubrovnik je zauzet a Bodinovi rođaci su proterani. Bodin je Dubrovčanima podigao jednu od utvrda i dao im je na upravljanje.

## Smrt
Nakon 26 godina vladavine umro je Bodin 1108. godine. Pokopan je u manastiru *Sv.Srđa i Vakha* pokraj reke Bojane. Nakon njegove smrti moć je Dukljanskoga kraljevstva trajno opala.

## Literatura
* Borba Vizantijaca sa Normanima kod Drača i držanje Bodina (1081.g.) 
* Dukljanski Kralj Bodin uznemirava Normane (1083.g.) 
* Papa Klement III. Vilbert daje nadbiskupski plašt Petru, biskupu barskome (8. januar 1089.) 
* Papa Klement III. 1089. piše barskom nadbiskupu Petru
* Povelja dukljanskoga kralja Bodina o poklonu crkve Sv. Martina benediktincima na Lokrumu (1108.g.) 
* Dukljanski kralj Bodin i Dalmati napadaju vizantijske oblasti
*
Darko Šuković, Adnan Čirgić,Šerbo Rastoder, Ivo Prnjaković

## Reference

*
Darko Šuković, Adnan Čirgić,Šerbo Rastoder, Ivo Prnjaković

## Poveznice

* Dr. Fran Milobar ''"Dukljansko kraljevstvo"'', Sarajevo, 1900.g. (odlomak)